
ข้อสอบข้อเขียนพระอภิธรรม  ภาคเรียนที่ ๒  ปีการศึกษา ๒๕๕๙
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะตรี
สอบ วันอาทิตย์ที่  ๑๑  ธันวาคม  พ.ศ. ๒๕๕๙
วิชา  : จิต  เจตสิก  รูป  นิพพาน         ๑๐  ข้อ  
รวม   ๑๐๐  คะแนน

เวลา  ๔ ชม.

๑.  
ก. จงแสดงคำประณามและปฏิญญาทั้งบาลี และคำแปล  
     
ข. เมื่อจำแนกบทโดยสามัญแล้วมีกี่บท ?  คืออะไรบ้าง ?  ให้บอกความหมายมาด้วย
๒.
ก. จิตมีกี่ประเภท  คืออะไรบ้าง ?  ให้ยกบาลีขึ้นแสดงด้วย ?


ข.  คำว่า “ปรมัตถ์”  หมายความว่าอย่างไร ?  มีกี่อย่าง ?  คืออะไรบ้าง ?

๓.
ก.  ให้แสดงบาลีพร้อมทั้งคำแปลในโลภมูลจิตดวงที่ ๕  ถึงดวงที่ ๘  ตามลำดับ ?



ข.  ให้แสดงบาลีพร้อมทั้งคำแปลในมหาวิปากจิตดวงที่ ๑  ถึงดวงที่ ๔  ตามลำดับ ?


๔.   
ให้จำแนกจิต ๑๒๑  มาโดยชาติเภทนัย  และภูมิเภทนัย

๕. 
ก. เจตสิก ๕๒  นั้นว่าโดยราสีมีเท่าใด  คืออะไรบ้าง  และในราสีหนึ่ง ๆ มีจำนวนเท่าใด  คืออะไรบ้าง
     
ข. คำว่า “อนิยตโยคี”  หมายความว่าอย่างไร  มีจำนวนเท่าไร  คืออะไรบ้าง?

๖. 
จงแสดงสัมปโยคนัยในอกุศลเจตสิก ๑๔ มาดู ?


๗. 
จงแสดงสังคหนัยในจิตดังต่อไปนี้มาดูว่ามีเจตสิกประกอบได้เท่าไร ? คืออะไรบ้าง ? 


โลภมูลจิตดวงที่ ๒  โทสมูลจิตดวงที่ ๒  มหากุศลจิตดวงที่ ๓ รูปาวจรปฐมฌานจิต ๓ โลกุตตรปฐมฌานจิต ๘ 
๘.
ก. รูป ๒๘ นั้นเมื่อจัดเป็นประเภทใหญ่แล้วมีเท่าใด คืออะไรบ้าง และเมื่อจัดเป็นประเภทเล็กมีเท่าใด คืออะไรบ้าง ฯ

ข. ให้แสดงองค์ธรรมของรูปดังต่อไปนี้  ปถวี  จักขุปสาท  รูปารมณ์  อิตถีภาวะ  หทยะ  ชีวิตะ 

    อาหาระ  ปริจเฉทะ  ลหุตา  อนิจจตา
๙ . ให้แสดงความหมายและจำนวนของสมุฏฐานของรูปว่ามีจำนวนเท่าไร  คืออะไรบ้าง ?   ดังนี้    

ก. เอกสมุฏฐานิกรูป   
ข. ทวิสมุฏฐานิกรูป   
ค. ติสมุฏฐานิกรูป 
          
ง. จตุสมุฏฐานิกรูป     
จ. นกุโตจิสมุฏฐานิกรูป 
๑๐.
ก.  ให้แสดงความแตกต่างกันระหว่างสอุปาทิเสสนิพพาน  กับ  อนุปาทิเสสนิพพาน 
       
     และจงจำแนกนิพพานทั้ง  ๒  อย่างนี้โดยบุคคล  ?



ข.  คำว่า  “อุปาทิ”  มีในบทว่า  สอุปาทิเสสนิพพานนั้น  องค์ธรรมได้แก่อะไร  จัดเป็นขันธ์ได้เท่าไร ?
----------------------------------------------
ฝ่ายวางแผนและวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
ข้อสอบสัมภาษณ์พระอภิธรรม  ภาคเรียนที่ ๒ ปีการศึกษา ๒๕๕๙
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะตรี
สอบวันจันทร์ที่  ๑๒  ธันวาคม  พ.ศ. ๒๕๕๙
วิชา  : จิต  เจตสิก  รูป  นิพพาน   

๕ ข้อ  

๒๕ คะแนน  

เวลา  ๑๕  นาที
๑.
ก.  สัทธรรมมีกี่อย่าง  คืออะไรบ้าง  ให้แสดงความหมายด้วย ?



ข.  เมื่อสรุปความแล้วธรรมชาติของจิตมีเท่าไร  คืออะไรบ้าง ?


ตอบ
ก.  สัทธรรมมี  ๓  อย่าง  คือ
     ๑.  ปริยัติสัทธรรม   ได้แก่   พระบาลี  และอรรถกถา
     ๒.  ปฏิบัติสัทธรรม   ได้แก่   การรักษาศีล  การถือธุดงค์  การเจริญสมถกรรมฐาน  และวิปัสสนากรรมฐาน
     ๓.  ปฏิเวธสัทธรรม   ได้แก่   มรรค  ผล  นิพพาน  ฌาน  อภิญญา
ข.  เมื่อสรุปความแล้วธรรมชาติของจิตมี  ๓  ประการ
      ๑.  มีการรับอารมณ์อยู่เสมอ
      ๒.  เป็นเหตุให้เจตสิกทั้งหลายรู้อารมณ์ได้คล้าย ๆ  กับผู้นำ
      ๓.  ทำให้สิ่งที่มีชีวิต  และไม่มีชีวิตวิจิตรพิสดาร
๒.
คำว่า  สมฺปยุตฺตํ  นั้นมีกี่อย่าง คืออะไรบ้าง และจิตที่ไม่มีคำว่า ญฃาณสมฺปยุตฺตํ แต่นับเข้าใน ญาณสัมปยุตต์ได้นั้น มีจำนวนเท่าใด คืออะไรบ้าง 
ตอบ
คำว่า  สมฺปยุตฺตํ  มี  ๕ อย่าง คือ ทิฏฺฐฃิคตสมฺปยุตฺตํ  ปฏิฆสมฺปยุตฺตํ  วิจิกิจฺฉาสมฺปยุตฺตํ  อุจฺธจฺจสมฺปยุตฺตํ  ญฃาณสมฺปยุตฺตํ

จิตที่ไม่มีคำว่า  ญฃาณสมฺปยุตฺตํ  แต่นับเข้าใน ญาณสัมปยุตต์ได้นั้น  มีจำนวน  ๖๗  ดวง  คือมหัคคตจิต ๒๗  โลกุตตรจิต  ๔๐
๓.
ก.  เจตสิกที่ประกอบในอกุศลจิตได้ทั้งหมดนั้น  มีจำนวนเท่าใด  คืออะไรบ้าง

ข.  ในอเหตุกจิต  ๑๘  ดวงนั้น  จิตดวงไหนมีเจตสิกประกอบมากที่สุด  และดวงไหนมีเจตสิกประกอบน้อยที่สุด
ตอบ
ก.  มีจำนวน  ๑๔  ดวง  คือ  สัพพจิตตสาธารณเจตสิก ๗  วิตกเจตสิก  วิจารเจตสิก  วิริยเจตสิก  
          โมจตุกเจตสิก ๔

ข.  ในอเหตุกจิต  ๑๘  ดวงนั้น  จิตดวงที่มีเจตสิกประกอบมากที่สุด  คือ  หสิตุปปาทจิต ๑
                         และดวงที่มีเจตสิกประกอบน้อยที่สุด  คือ  ทวิปัญจวิญญาณจิต ๑๐
๔.
ให้แสดงคาถารูปปรมัตถ์  พร้อมคำแปล  
ตอบ     แสดงคาถารูปปรมัตถ์พร้อมคำแปล
              สมุทฺเทสา  วิภาคา  จ              สมุฏฺฐฃานา   กลาปโต
              ปวตฺติกฺกมโต  เจติ                  ปญฺจธา  ตตฺถ  สงฺคโห
การแสดงสงเคราะห์รูปในรูปปริจเฉทนี้  พระอนุรุทธาจารย์แสดงเป็น  ๕  นัย  คือ
๑.  รูปสมุทเทสนัย    
การแสดงรูปโดยสังเขป
๒.  รูปวิภาคนัย     
การจำแนกรูปโดยพิสดาร
๓.  รูปสมุฏฐานนัย     
การแสดงสมุฏฐานของรูป
๔.  รูปกลาปนัย          
การแสดงรูปที่เกิดขึ้นเป็นหมวด ๆ
๕.  รูปปวัตติกกมนัย  
การแสดงความเกิดขึ้นพร้อมด้วยความดับของรูปตามลำดับ
๕. ให้แปลความหมายในคำดังต่อไปนี้  โดยสังเขป
ปทํ,    อจฺจุตํ,   อจฺจนฺตํ,    อสงฺขตํ,     อนุตฺตรํ
ตอบ
แปลความหมายในคำดังต่อไปนี้  คือ
ปทํ
   แปลว่า
ส่วนหนึ่ง
อจฺจุตํ
   แปลว่า
ธรรมที่ไม่ตาย
อจฺจนฺตํ
   แปลว่า
ธรรมที่ก้าวล่วงขันธ์ ๕ ที่เป็นอดีตและอนาคต
อสงฺขตํ
   แปลว่า
ธรรมที่ไม่ได้ถูกปรุงแต่งด้วยปัจจัย ๔ อย่างใดอย่างหนึ่ง
อนุตฺตรํ
   แปลว่า
เป็นธรรมที่ประเสริฐ
----------------------------------------------

ฝ่ายวางแผนและวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
เฉลยข้อสอบข้อเขียนพระอภิธรรม  ภาคเรียนที่ ๒  ปีการศึกษา ๒๕๕๙
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะตรี
สอบ วันอาทิตย์ที่  ๑๑  ธันวาคม  พ.ศ. ๒๕๕๙
วิชา  : จิต  เจตสิก  รูป  นิพพาน         ๑๐  ข้อ  
รวม   ๑๐๐  คะแนน

เวลา  ๔ ชม.

๑.  ก. จงแสดงคำประณามและปฏิญญาทั้งบาลี และคำแปล  
     ข. เมื่อจำแนกโดยบทสามัญแล้วมีกี่บท ?  คืออะไรบ้าง ?  ให้บอกความหมายมาด้วย
ตอบ
ก. แสดงคำประณามและปฏิญญา
สมฺมาสมฺพุทฺธมตุลํ    สสทฺธมฺมคณุตฺตมํ
อภิวาทิย ภาสิสฺสํ     อภิธมฺมตฺถสงฺคหํ
         ข้าพระพุทธเจ้า (พระอนุรุทธาจารย์) ขอนอบน้อมถวายอภิวันทนาการแด่พระพุทธองค์ผู้ตรัสรู้เญยยธรรมทั้งหลายเอง ไม่มีผู้เปรียบปาน พร้อมด้วยพระสัทธรรมและคณะพระอริยสงฆ์เจ้าทั้งหลาย ซึ่งเป็นผู้อุดมแล้ว จักแต่งคัมภีร์ที่มีนามว่า “อภิธมฺมตฺถสงฺคห” ต่อไป
ข. เมื่อจำแนกบทโดยสามัญแล้ว  มี  ๖  บท  คือ     
     ๑.  สมฺมาสมฺพุทฺธํ  หมายความว่า  ผู้ตรัสรู้เญยยธรรมทั้งปวงตามลำพังพระองค์เองอย่างถูกถ้วน  ได้แก่พระสัมมาสัมพุทธะจำพวกเดียว  เป็นการปฏิเสธปัจเจกพุทธะ  สาวกพุทธะทั้งสอง
     ๒.  อตุลํ               หมายความว่า  หาผู้เปรียบปานมิได้
     ๓.  สสทฺธมฺมคณุตฺตมํ    หมายความว่า  พร้อมด้วยพระสัทธรรมและคณะพระอริยสงฆ์เจ้าทั้งหลายซึ่งเป็นผู้อุดม
     ๔.  อภิวาทิย           หมายความว่า  เป็นคำนอบน้อมแด่พระรัตนตรัย
     ๕.  ภาสิสฺสํ

หมายความว่า  เป็นคำรับรองว่าจะแต่ง
     ๖.  อภิธมฺมตฺถสงฺคหํ
หมายความว่า  ตามที่ได้กล่าวคำรับรองไว้ว่าจะแต่งนั้นก็ได้แก่คัมภีร์อภิธัมมัตถสังคหปกรณ์นี้เอง
๒.
ก. จิตมีกี่ประเภท  คืออะไรบ้าง ?  ให้ยกบาลีขึ้นแสดงด้วย ?


ข.  คำว่า “ปรมัตถ์”  หมายความว่าอย่างไร ?  มีกี่อย่าง ?  คืออะไรบ้าง ?

ตอบ
ก. จิตมี ๔ ประเภทคือ  กามาวจรจิต  รูปาวจรจิต อรูปาวจรจิต  โลกุตตรจิต ดังมีบาลีแสดงว่า ตตฺถ จิตฺตํ  ตาว  จตุพฺพิธํ  โหติ  กามาวจรํ  รูปาวจรํ  อรูปาวจรํ  โลกุตฺตรญฺเจติ.
ข. คำว่า  “ปรมัตถ์”  หมายความว่า  สภาพของรูปนามที่เป็นองค์ธรรมอันประเสริฐไม่มีการผิดแปลกผันแปรแต่อย่างใด  และเป็นธรรมที่เป็นประธานในอัตถบัญญัติ  และนามบัญญัติ  ชื่อว่า  ปรมัตถ์  มี  ๔  อย่างคือ  จิต  เจตสิก  รูป  นิพพาน
๓.
ก.  ให้แสดงบาลีพร้อมทั้งคำแปลในโลภมูลจิตดวงที่ ๕  ถึงดวงที่ ๘  ตามลำดับ ?



ข.  ให้แสดงบาลีพร้อมทั้งคำแปลในมหาวิปากจิตดวงที่ ๑  ถึงดวงที่ ๔  ตามลำดับ ?


ตอบ
ก.  แสดงบาลีและคำแปลในโลภมูลจิตดวงที่ ๕  ถึงดวงที่ ๘  ตามลำดับดังนี้
๕.  อุเปกฺขสหคตํ  ทิฏฺฐฃิคตสมฺปยุตฺตํ  อสงฺขาริกํ
จิตที่เกิดขึ้นโดยไม่มีการชักชวน  พร้อมด้วยความเฉยๆ  ประกอบด้วยความเห็นผิด
๖.  อุเปกฺขสหคตํ  ทิฏฺฐฃิคตสมฺปยุตฺตํ  สสงฺขาริกํ
จิตที่เกิดขึ้นโดยมีการชักชวน  พร้อมด้วยความเฉยๆ  ประกอบด้วยความเห็นผิด
๗.  อุเปกฺขสหคตํ  ทิฏฺฐฃิคตวิปฺปยุตฺตํ  อสงฺขาริกํ
จิตที่เกิดขึ้นโดยไม่มีการชักชวน  พร้อมด้วยความเฉยๆ  ไม่ประกอบด้วยความเห็นผิด
๘.  อุเปกฺขสหคตํ  ทิฏฺฐฃิคตวิปฺปยุตฺตํ  สสงฺขาริกํ
จิตที่เกิดขึ้นโดยมีการชักชวน  พร้อมด้วยความเฉยๆ  ไม่ประกอบด้วยความเห็นผิด

ข.  แสดงบาลีและคำแปลในมหาวิปากจิตดวงที่ ๑  ถึงดวงที่๔  ตามลำดับดังนี้
๑.  โสมนสฺสสหคตํ  ญฃาณสมฺปยุตฺตํ  อสงฺขาริกํ
จิตที่เกิดขึ้นโดยไม่มีการชักชวน  พร้อมด้วยความดีใจ  ประกอบด้วยปัญญา
๒.  โสมนสฺสสหคตํ   ญฃาณสมฺปยุตฺตํ  สสงฺขาริกํ
จิตที่เกิดขึ้นโดยมีการชักชวน  พร้อมด้วยความดีใจ  ประกอบด้วยปัญญา
๓.  โสมนสฺสสหคตํ  ญฃาณวิปฺปยุตฺตํ  อสงฺขาริกํ
จิตที่เกิดขึ้นโดยไม่มีการชักชวน  พร้อมด้วยความดีใจ  ไม่ประกอบด้วยปัญญา
๔.  โสมนสฺสสหคตํ  ญฃาณวิปฺปยุตฺตํ  สสงฺขาริกํ
จิตที่เกิดขึ้น  โดยมีการชักชวน  พร้อมด้วยความดีใจ  ไม่ประกอบด้วยปัญญา
๔.   ให้จำแนกจิต ๑๒๑  มาโดยชาติเภทนัย  และภูมิเภทนัย

ตอบ
จำแนกจิต  ๑๒๑  โดยชาติเภทนัย  และภูมิเภทนัย
                            จำแนกจิตโดยชาติมี  ๔  ชาติ  คือ
๑. อกุศลชาติ  มี  ๑๒   ดวงคือ  โลภมูลจิต ๘  โทสมูลจิต ๒  โมหมูลจิต ๒
๒. กุศลชาติ  มี  ๓๗    ดวงคือ  มหากุศลจิต ๘  รูปาวจรกุศลจิต ๕  อรูปาวจรกุศลจิต ๔  มรรคจิต ๒๐
๓.  วิปากชาติ  มี  ๕๒  ดวงคือ  อกุศลวิปากจิต ๗  อเหตุกกุศลวิปากจิต ๘  มหาวิปากจิต ๘
                                            รูปาวจรวิปากจิต ๕  อรูปาวจรวิปากจิต ๔  ผลจิต  ๒๐
๔.  กริยาชาติ  มี  ๒๐  ดวงคือ  อเหตุกกริยาจิต ๓ มหากริยาจิต ๘  รูปาวจรกริยาจิต ๕  อรูปาวจรกริยาจิต ๔
                                             จำแนกจิตโดยภูมิมี ๔  คือ
๑.  กามภูมิ  มี ๕๔  ดวงคือ  อกุศลจิต  ๑๒  อเหตุกจิต ๑๘  กามาวจรโสภณจิต  ๒๔
๒.  รูปภูมิ  มี  ๑๕  ดวงคือ  รูปาวจรกุศลจิต ๕  รูปาวจรวิปากจิต  ๕  รูปาวจรกริยาจิต ๕
๓.  อรูปภูมิ  มี  ๑๒  ดวงคือ  อรูปาวจรกุศลจิต ๔  อรูปาวจรวิปากจิต  ๔  อรูปาวจรกริยาจิต ๔
๔.  โลกุตตรภูมิ  มี  ๔๐  ดวงคือ  มรรคจิต ๒๐  ผลจิต ๒๐
๕. 
ก. เจตสิก ๕๒  นั้นว่าโดยราสีมีเท่าใด  คืออะไรบ้าง  และในราสีหนึ่ง ๆ มีจำนวนเท่าใด  คืออะไรบ้าง
     
ข. คำว่า “อนิยตโยคี”  หมายความว่าอย่างไร  มีจำนวนเท่าไร  คืออะไรบ้าง?

ตอบ
ก. เจตสิก ๕๒  ดวงนั้น  ว่าโดยราสี มี ๓ คือ ๑.อัญญสมานราสีเจตสิก  ๒.อกุศลราสีเจตสิก  ๓.โสภณราสีเจตสิก  
อัญญสมานราสีเจตสิก  มี ๑๓ ดวง  คือ สัพพจิตตสาธารณเจตสิก ๗ ปกิณณกเจตสิก ๖  
อกุศลราสีเจตสิก  มี ๑๔ ดวง  คือโมจตุกเจตสิก ๔ โลติกเจตสิก ๓  โทจตุกเจตสิก ๔  ถีทุกเจตสิก ๒  วิจิกิจฉาเจตสิก ๑

โสภณราสีเจตสิกมี ๒๕ ดวงคือ โสภณสาธารณเจตสิก ๑๙ วิรตีเจตสิก ๓ อัปปมัญญาเจตสิก ๒ ปัญญินทรีย์เจตสิก ๑

ข. อนิยตโยคี  หมายความว่า เจตสิกที่ประกอบไม่แน่นอน  มี ๑๑ ดวง คือ มานะ  อิสสา  มัจฉริยะ กุกกุจจะ  
ถีนะ  มิทธะ  วิรตี ๓  อัปปมัญญา ๒
๖. จงแสดงสัมปโยคนัยในอกุศลเจตสิก ๑๔ มาดู ?

ตอบ
แสดงสัมโยคนัยในอกุศลเจตสิก ๑๔
โมจตุกเจตสิก ๔  ประกอบได้ในอกุศลจิต ๑๒ ทั้งหมด
โลภเจตสิก        
ประกอบได้ในโลภมูลจิต ๘
ทิฏฐิเจตสิก       
ประกอบได้ในทิฏฐิคตสัมปยุตตจิต ๔
มานเจตสิก       
ประกอบได้ในทิฏฐิคตวิปปยุตตจิต ๔
โทจตุกเจตสิก ๔ 
ประกอบได้ในโทสมูลจิต ๒
ถีทุกเจตสิก ๒    
ประกอบได้ในอกุศลสสังขาริกจิต ๕
วิจิกิจฉาเจตสิก   ประกอบได้ในวิจิกิจฉาสัมปยุตตจิต ๑
๗. จงแสดงสังคหนัยในจิตดังต่อไปนี้มาดูว่ามีเจตสิกประกอบได้เท่าไร ? คืออะไรบ้าง ? 

โลภมูลจิตดวงที่ ๒  โทสมูลจิตดวงที่ ๒  มหากุศลจิตดวงที่ ๓ รูปาวจรปฐมฌานจิต ๓ โลกุตตรปฐมฌานจิต ๘ 
ตอบ 
โลภมูลจิตดวงที่  ๒  มีเจตสิกประกอบได้  ๒๑  ดวงคือ อัญญสมานเจตสิก ๑๓  โมจตุกเจตสิก  ๔  โลภเจตสิก ๑  ทิฏฐิเจตสิก ๑  ถีทุกเจตสิก ๒

โทสมูลจิตดวงที่  ๒  มีเจตสิกประกอบได้  ๒๒  ดวงคือ อัญญสมานเจตสิก ๑๒  (เว้นปีติเจตสิก ๑ ) 
โมจตุกเจตสิก ๔  โทจตุกเจตสิก  ๔  ถีทุกเจตสิก ๒

มหากุศลจิตดวงที่  ๓  มีเจตสิกประกอบได้  ๓๗  ดวงคือ อัญญสมานเจตสิก ๑๓  โสภณเจตสิก  ๒๔ 
(เว้นปัญญา ๑)

รูปาวจรปฐมฌานจิต  ๓  มีเจตสิกประกอบได้  ๓๕  ดวงคือ อัญญสมานเจตสิก ๑๓   โสภณเจตสิก  ๒๒ 
 (เว้นวิรตี ๓) 

โลกุตตรปฐมฌานจิต  ๘  มีเจตสิกประกอบได้  ๓๖  ดวงคือ อัญญสมานเจตสิก  ๑๓  โสภณเจตสิก ๒๓ 
 (เว้นอัปปมัญญา ๒ )
๘.
ก. รูป ๒๘ นั้นเมื่อจัดเป็นประเภทใหญ่แล้วมีเท่าใด คืออะไรบ้าง  และ เมื่อจัดเป็นประเภทเล็กมีเท่าใด คืออะไรบ้าง ฯ

ข.ให้แสดงองค์ธรรมของรูปดังต่อไปนี้  ปถวี  จักขุปสาท  รูปารมณ์  อิตถีภาวะ  หทยะ  ชีวิตะ  อาหาระ  
ปริจเฉทะ  ลหุตา  อนิจจตา
ตอบ
ก. รูป  ๒๘ นั้น เมื่อจัดเป็นประเภทใหญ่แล้ว  มี ๒ คือ นิปผันนรูป ๑๘ และ  อนิปผันนรูป ๑๐  
เมื่อจัดเป็นประเภทเล็กแล้ว มี ๑๑ คือ 
มหาภูตรูป ๔   ปสาทรูป ๕   วิสยรูป๗  หรือ ๔   ภาวรูป ๒   หทยรูป ๑   ชีวิตรูป ๑     อาหารรูป ๑   ปริจเฉทรูป ๑   วิญญัติรูป ๒   วิการรูป ๕ หรือ ๓   ลักขณรูป ๔
ข. แสดงองค์ธรรมของรูปดังต่อไปนี้
ปถวี        
ได้แก่   รูปแข็ง  และอ่อน
จักขุปสาท   
ได้แก่   ความใสที่สามารถรับรูปารมณ์ได้
รูปารมณ์     
ได้แก่   สีต่าง ๆ
อิตถีภาวะ    
ได้แก่   รูปที่เป็นเหตุแห่งความเป็นหญิง
หทยะ         
ได้แก่   รูปที่เกิดอยู่ในหัวใจ  และเป็นที่อาศัยเกิดของจิตเจตสิกทั้งหลาย
ชีวิตะ          
ได้แก่   รูปที่รักษากัมมชรูปทั้งหลาย
อาหาระ       
ได้แก่   รูปที่นำให้อาหารชรูปเกิด
ปริจเฉทะ     
ได้แก่   อากาสรูปที่คั่นระหว่างรูปกลาปต่อรูปกลาป
ลหุตา          
ได้แก่   ความเบาของนิปผันนรูป
อนิจจตา       
ได้แก่   ความดับของนิปผันนรูป
๙ .ให้แสดงความหมายและจำนวนของสมุฏฐานของรูปว่ามีจำนวนเท่าไร  คืออะไรบ้าง ?   ดังนี้    


ก. เอกสมุฏฐานิกรูป   
ข. ทวิสมุฏฐานิกรูป   
ค. ติสมุฏฐานิกรูป 
          
ง. จตุสมุฏฐานิกรูป     
จ. นกุโตจิสมุฏฐานิกรูป 
ตอบ 
ก. เอกสมุฎฐานิกรูป  หมายถึง  รูปที่เกิดจากสมุฏฐานอย่างเดียว มี ๑๑ คือ  ปสาทรูป ๕  ภาวรูป ๒  หทยรูป ๑  ชีวิตรูป ๑ รวม  ๙  รูปนี้เกิดจากกรรมเป็นสมุฏฐานอย่างเดียว   วิญญัติรูป ๒  เกิดจากจิตเป็นสมุฏฐานอย่างเดียว
          ข. ทวิสมุฏฐานิกรูป   หมายถึง  รูปที่เกิดจากสมุฏฐานทั้ง  ๒  ได้  มี ๑  คือ
 สัททารมณ์   เกิดจากจิต และอุตุเป็นสมุฏฐาน
           ค.ติสมุฏฐานิกรูป หมายถึง รูปที่เกิดจากสมุฏฐานทั้ง ๓ ได้ มี ๓ คือ วิการรูป ๓ เกิดจากจิต อุตุ อาหารเป็นสมุฎฐาน
           ง. จตุสมุฎฐานิกรูป  หมายถึง  รูปที่เกิดจากสมุฎฐานทั้ง ๔ ได้  มี ๙  คือ  อวินิพโภครูป  ๘   ปริจเฉทรูป ๑  เกิดจากกรรม  จิต  อุตุ  อาหารเป็นสมุฏฐาน
            จ. นกุโตจิสมุฎฐานิกรูป  หมายถึงรูป  รูปที่ไม่ได้เกิดจากสมุฏฐานอย่างใดอย่างหนึ่ง มี ๔  คือ  ลักขณรูป ๔
๑๐.
ก.  ให้แสดงความแตกต่างกันระหว่างสอุปาทิเสสนิพพาน  กับ  อนุปาทิเสสนิพพาน และจงจำแนกนิพพาน
     ทั้ง  ๒  อย่างนี้โดยบุคคล  ?



ข.  คำว่า  “อุปาทิ”  มีในบทว่า  สอุปาทิเสสนิพพานนั้น  องค์ธรรมได้แก่อะไร  จัดเป็นขันธ์ได้เท่าไร ?

ตอบ
ก.  แสดงความแตกต่างกันระหว่างสอุปาทิเสสนิพพาน   กับ  อนุปาทิเสสนิพพานดังต่อไปนี้
             สอุปาทิเสสนิพพาน  หมายความว่า  นิพพานที่เป็นไปกับขันธ์ ๕  คือ  วิบากและกัมมชรูปที่เหลือจากกิเลสทั้งหลาย  ว่าโดยบุคคลได้แก่  นิพพานของพระอรหันต์ที่มีชีวิตอยู่
             อนุปาทิเสสนิพพาน  หมายความว่า  นิพพานที่ไม่มีขันธ์ ๕  คือ  วิบากและกัมมชรูปเหลืออยู่ว่าโดยบุคคลได้แก่  นิพพานของพระอรหันต์ที่ปรินิพพานแล้ว

ข.  องค์ธรรมได้แก่  วิบาก  และกัมมชรูป  จัดเป็นขันธ์ได้  ๕  ขันธ์
----------------------------------------------

ฝ่ายวางแผนและวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
